ET Euroopa Liidu Teataja C 331/9

Prantsuse valitsuse teatis, mis käsitleb Euroopa Parlamendi ja nõukogu 30. mai 1994. aasta direktiivi 94/22/EÜ süsivesinike geoloogilise luure, uurimise ja tootmise lubade andmis- ning kasutamistingimuste kohta (1)

(Arvamus vedelate või gaasiliste süsivesinike uurimise ainuõiguslike tegevuslubade ehk nn Etampes'i loa ja Malesherbes'i loa taotluste kohta)

(2005/C 331/05)

(EMPs kohaldatav tekst)

17. jaanuaril 2005. aastal esitas ettevõte Geopetrol SA, asukohaga 9 rue Nicolas Copernic, Z.I du Coudray F-93150 Le Blanc-Mesnil Cedex (Prantsusmaa), taotluse vedelate ja gaasiliste süsivesinike uurimise ainuõigusliku tegevusloa ehk nn Etampes'i loa saamiseks umbes 588 ruutkilomeetri suurusel alal, mis asub Essonne'i, Loire'i ja Seine et Marne'i departemangude territooriumil.

Tegevusluba kehtib järgmiste geograafiliste koordinaatidega määratud maa-alal, kusjuures algmeridiaaniks on Pariisi meridiaan.

PUNKTID PIKKUSKRAADID LAIUSKRAADID A 0,30o O 53,90o N B 0,02o O 53,90o N C 0,02o O 53,83o N D 0,00° 53,83o N E 0,00° 53,80o N F 0,30o E 53,80o N G 0,30o E 53,70o N H 0,30o O 53,70o N

12. aprillil 2005. aastal esitas ettevõte Madison Energy France SNC, asukohaga 13/15 boulevard de la Madeleine, F-75001 Paris, taotluse neljaks aastaks vedelate ja gaasiliste süsivesinike uurimise ainuõigusliku tegevusloa ehk nn Malesherbes'i loa saamiseks, umbes 266,7 ruutkilomeetri suurusel alal, mis asub Essonne'i, Loire'i ja Seine et Marne'i departemangude territooriumil.

Tegevusluba kehtib järgmiste geograafiliste koordinaatidega määratud maa-alal, kusjuures algmeridiaaniks on Pariisi meridiaan.

PUNKTID PIKKUSKRAADID LAIUSKRAADID A 0,00° 53,80o N B 0,20o E 53,80o N C 0,20o E 53,60o N D 0,00° 53,60o N

Need kaks taotlust hõlmavad ühist maa-ala, mis on määratud järgmiste geograafiliste koordinaatidega, kusjuures algmeridiaaniks on Pariisi meridiaan.

PUNKTID PIKKUSKRAADID LAIUSKRAADID A 0,00° 53,80o N B 0,20o E 53,80o N C 0,20o E 53,70o N D 0,00° 53,70o N

Taotluste esitamine

Esialgsete taotluste ja konkureerivate taotluste esitajad peavad vastama loa väljaandmiseks vajalikele tingimustele, mis on määratletud kaevandamislube käsitleva 19. aprilli muudetud dekreedi nr 95-427 artiklites 3, 4 ja 5.

Huvitatud ettevõtted võivad 90 päeva jooksul pärast käesoleva teatise avaldamist esitada konkureeriva taotluse vastavalt menetlusele, mis on kokkuvõtvalt esitatud “Teatises süsivesinike kaevandusõiguse kohta Prantsusmaal” (avaldatud 30. detsembri 1994. aasta Euroopa Ühenduste Teatajas C 374 lk 11) ja kinnitatud 19. aprilli 1995. aasta dekreediga nr 95-427 kaevandamisõiguse kohta (22. aprilli 1995. aasta Prantsuse Vabariigi Teataja).

Konkureerivad taotlused edastatakse kaevandamisküsimustega tegelevale ministrile allpool osutatud aadressil. Otsused esialgsetes taotlustes ja konkureerivates taotlustes taotletud maa-alade kohta võetakse vastu vastavalt järgmisele ajakavale.

— Etampes'i loas määratletud maa-ala (sealhulgas ühine ala) käsitlev otsus tehakse kahe aasta jooksul arvestatuna kuupäevast, mil Prantsuse asutused said kätte esialgse taotluse, seega hiljemalt 21. jaanuariks 2007.

— Malherbes'i loas määratletud maa-ala (välja arvatud ühine ala, kui see antakse kasutamiseks juba Estampes'i loaga) käsitlev otsus tehakse kahe aasta jooksul arvestatuna kuupäevast, mil Prantsuse asutused said kätte esialgse taotluse, seega hiljemalt 13. aprilliks 2007.

Tingimused ja nõuded kaevandamise teostamise ja peatamise kohta

Asjast huvitatud ettevõtetel palutakse lähtuda kaevandamisseaduse (code minier) artiklist 79 ja artikli 79 lõikest 1 ning 9. mai 1995. aasta muudetud dekreedist nr 95-696, mis käsitleb kaevandamistegevuse alustamist ja kaevandamiskontrolli (11. mai 1995. aasta Prantsuse Vabariigi Teataja).

Täiendavat teavet sellel teemal võib saada majandus,- rahandus-, ja tööstusministeeriumist (energia- ja toorainete osakond, energia- ja mineraalressursside talitus, kaevandusalase seadusandluse büroo) (ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière), aadressil: 61, boulevard Vincent-Auriol, Télédoc 133, F-75703 Paris Cedex 13 [telefon: (33-1) 44 97 23 02, faks: (33-1) 44 97 05 70].

Eespool nimetatud õigusaktide sätetega saab tutvuda veebilehel http://www.legifrance.gouv.f

(1) EÜT L 164, 30.6.1994, lk. 3.